62020TJ0015_INF
Решение на Общия съд (шести състав) от 30 юни 2021 г. —Skyliners/EUIPO — Sky (SKYLINERS)
(Дело T‑15/20)
„Марка на Европейския съюз — Производство по възражение — Заявка за словна марка на Европейския съюз „SKYLINERS“ — По-ранни словни марки на Европейския съюз „SKY“ — Относително основание за отказ — Член 8, параграф 1, буква б) и член 41, параграф 1, буква а) от Регламент (ЕО) № 207/2009 (понастоящем член 8, параграф 1, буква б) и член 46, параграф 1, буква а) от Регламент (ЕС) 2017/1001) — Право да се подаде възражение“
1.
Съдебно производство — Искова молба или жалба — Изисквания за форма — Ясно и точно изложение на посочените правни основания — Гъвкаво тълкуване
(вж. т. 24)
2.
Марка на Европейски съюз — Производство по обжалване — Жалба срещу решение на отдела по споровете на Службата — Разглеждане от апелативния състав — Обхват — Факти и доказателства, които не са посочени в подкрепа на възражението в определения за целта срок — Вземане предвид — Правомощие за преценка на апелативния състав
(член 46, параграф 1, буква а) от Регламент № 207/2009 на Съвета; член 15, параграф 2, буква з) и член 19, параграфи 1 и 2 от Регламент № 2868/95 на Комисията)
(вж. т. 46 и 47)
3.
Марка на Европейски съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Словни марки „SKYLINERS“ и „SKY“
(член 8, параграф 1, буква б) от Регламент № 207/2009 на Съвета)
(вж. т. 65 и 81—86)
4.
Марка на Европейски съюз — Процедурни разпоредби — Мотивиране на решенията — Член 94, параграф 1, първо изречение от Регламент 2017/1001 — Обхват, идентичен с този на член 296 ДФЕС — Подразбиращи се мотиви на апелативния състав — Допустимост — Условия
(член 296 ДФЕС, член 94, параграф 1, първо изречение от Регламент 2017/1001 на Европейския парламент и на Съвета)
(вж. т. 75—78)
Предмет
Жалба срещу решението на четвърти апелативен състав на EUIPO от 29 октомври 2019 г. (преписка R 798/2018‑4), постановено в производство по възражение със страни Sky и Skyliners
Диспозитив
1)
Отменя решението на четвърти апелативен състав на Службата на Европейския съюз за интелектуална собственост (EUIPO) от 29 октомври 2019 г. (преписка R 798/2018‑4).
2)
EUIPO и Sky Ltd понасят направените от тях съдебни разноски, а солидарно — и съдебните разноски на Skyliners GmbH.